આજે BSE સેન્સેક્સ 121 પોઇન્ટ વધીને 26,1473.33ની સપાટીએ બંધ રહ્યો છે. જ્યારે NSE નિફ્ટી 31.50 પોઇન્ટના વધારા સાથે 7,799.35ની સપાટીએ બંધ રહ્યો છે. આજે સવારે માર્કેટ ગ્રીન ઝોનમાં ઓપન થયું હતું. ટ્રેડિંગ શરૂ થયાની થોડી જ ક્ષણોમાં સેન્સેક્સ 114.49 પોઈન્ટ ઉછળીને 26140.29 પોઈન્ટની સપાટીએ અને નિફ્ટી 28.30 પોઈન્ટ વધીને 7,796.15 પોઈન્ટની સપાટીએ ટ્રેડ થઈ રહ્યો હતો. જો કે બપોરના સમયે BSE મિડકેપ અને BSE સ્મોલકેપ ઈન્ડેક્સ અનુક્રમે 0.10 ટકા અને 0.65 ટકા ઘટીને ટ્રેડ થઈ રહ્યા હતા. આજે આઈટી, ટેક્નોલૉજી, બેન્ક, કન્ઝયુમર ડ્યુરેબલ્સ અને કેપિટલ ગુડ્ઝ શેરો પ્લસમાં અને ફાર્મા, એફએમસીજી, ઑયલ એન્ડ ગેસ, પાવર અને રિયલ્ટી શેરો માઇનસમાં ટ્રેડ થયા હતા.